Situasie kalm by Lonmin-myn | Nuus24
Situasie kalm by Lonmin-myn
Johannesburg – Geen voorvalle is oornag by Lonmin se Marikana-myn in die Noordwes aangemeld nie, het die polisie Woensdagoggend gesê.“Die polisie het Dinsdag deur die nag die situasie by die myn gemonitor,” het kapt. Dennis Adriao gesê.“Geen voorvalle van geweld of sterftes is aangemeld nie.”Geweld het uitgebreek toe duisende werkers van die myn Vrydag met ‘n onwettige staking en betoging begin het.‘n Tiende lyk is Dinsdag by die myn gevind.Volgens ‘n verslaggewer van Sapa wat op die toneel was, het die lyk met sy gesig na bo gelê, sowat 100 meter van die bokant van ‘n heuwel waar werkers Dinsdag saamgekom het.Nege ander mense – twee polisiebeamptes, twee sekuriteitswagte, drie betogers en twee ander mans – is dood sedert Vrydag se gewelddadige betogings.Adriao sê niemand is tot dusver in hegtenis geneem nie.Die polisie sal later in die dag meer inligting verskaf, het hy gesê.– Volg Nuus24 op Twitter - SAPA
Lees meer oor: lonmin | lonmin-slagting | stakings | myne | betogings VOLGENDE OP NUUS24X